open-index/open-wikipedia-markdown huggingface dataset:
Heikki Fontell

**Heikki Fontell** (9. tammikuuta 1923 Uusikirkko – 29. syyskuuta 1995 Helsinki) oli suomalainen agronomi, joka työskenteli monissa maatalousalan tiedotustehtävissä.

Uudellakirkolla syntynyt Fontell tuli ylioppilaaksi Viipurista Helsinkiin siirretystä Karjalan yhteiskoulusta 1942 ja suoritti vuonna 1950 agronomitutkinnon Helsingin yliopiston kasvinviljelylinjalta. Ensimmäinen työpaikka oli 1950–1951 Kesko Oy:n maatalousjaostossa ja toinen maatalousministeriön asutusasiainosastolla. Hän oli puoli vuotta ASLA-Fulbright-stipendiaattina Yhdysvalloissa opiskelemassa maatalouden koneistamista 1952–1953 ja toimi sitten viitisen vuotta *[[Uusi Suomi|Uuden Suomen]]* maataloustoimittajana, kunnes vuonna 1959 aloitti Pfizer Oy:n rehuosaston johtajana. Vuodesta 1961 hän työskenteli Maatalousseurojen Keskusliiton tiedotusagronomina ja vuodesta 1966 Valion tiedotussihteerinä. Hänen uransa huipentui Kemira Oy:n vientipalveluagronomina vuodesta 1978 vuoteen 1988, jolloin hän jäi eläkkeelle.

Fontell toimi myös Siirtoväkitutkimuksen Suomen-osaston sihteerinä 1953–1965 ja kirjoitti maatalousasioiden lisäksi karjalaisen siirtoväen vaiheista.

## Lähteet
Sattajärvi (järvi)

**Sattajärvi** on pieni, runsaan kilometrin pituinen ja noin 700 metrin levyinen matala järvi Torniossa Lapin maakunnassa. Järven etelärannalla on Sattajärven kylä.

*[[Pohjolan Sanomat]]* 17. toukokuuta 1979 uutisoi Sattajärven tilasta näin: "Sattajärven kuivaaminen heinäjärveksi aloitettiin 1800-luvulla. Järven kuivatus on uusittu useamman kerran. 1960-luvulla alettiin jo suunnittelemaan järven vesittämistä uudelleen. 1970-luvulla järvi oli vuokrattuna kalankasvatusta varten. Tuolloin järven vettä pyrittiin myös puhdistamaan laskemalla järvi tyhjäksi syksyisin. 1980-luvulta lähtien on järvessä pidetty vesi talvenkin ylitse ja turvelautat eli maannousemat olivat yleisiä tehden järvestä hyvän kotijärven vesilinnuille. Kalanistutuksia on tehty lukuisia, istutettu kala on ollut etupäässä siikaa."

Vuonna 2003 järvessä havaittiin runsaasti kuolleita kaloja ja tutkimuksissa todettiin järven pohjan läheisten vesikerrosten olevan hapettomia. Kalat olivat kuolleet hapenpuutteeseen. Järvi on ollut kuivatettuna viljelyskäyttöön, ja sitä on käytetty myös luonnonravintolammikkona.

## Lähteet
Marokkolainen keittiö

**Marokkolainen keittiö** on saanut vaikutteita muualta Afrikasta, arabialaisesta kulttuurista ja Euroopasta. Sekä kasviksiin että lihaan ja kalaan käytetään paljon mausteita. Tyypillisiä mausteita ovat kaneli, inkivääri, cayennepippuri, paprikajauhe, juustokumina ja kurkuma. Ruoka syödään käsin tai leipää dippaamalla. Alkuruokana tarjotaan salaatteja. Pääruokia maustetaan varsinaisten mausteiden lisäksi joskus sitruunalla ja harissa-tahnalla. Marokossa berbereiltä omaksuttu, durumvehnästä valmistettu couscous on Marokossa kansallisruoka. Sitä tarjotaan lisukkeena lampaan- ja kananlihan sekä kasvisruokien kanssa. Siitä tehdään myös salaatteja, joita käytetään meze-alkupaloina. Marokon kansallisjuoma taas on makea minttutee. Jälkiruoissa on hedelmiä, joiden kanssa käytetään minttua ja hunajaa. Marokkolaisessa keittiössä yhdistetään suolaisia ja makeita ruokia. Yleisiä ruokia couscousin lisäksi ovat tagine-muhennospata, pastilla-piiras ja harira-keitto. Tagine sisältää vaihtelevasti kasviksia ja lihaa. Siinä voi olla tomaattisia lihapullia tai sipulia, oliiveja, hedelmiä, kanaa tai lammasta. Pastillassa on lehtitaikinakuori, joka on täytetty pääasiassa kanalla tai pululla. Piiraan päälle ripotellaan tomusokeria ja kanelia. Harira-keitto sisältää yleisimmin tomaatteja, kikherneitä, linssejä ja lihalientä.

## Lähteet
Lower River

**Lower River** on yksi Gambian kuudesta alueesta. Sen pinta-ala on 1618 neliökilometriä ja pääkaupunki on Mansa Konko. Alueen väkiluku oli vuonna 2013 noin 81&nbsp;000. Vuodelle 2020 ennustettu väkikuku oli 95&nbsp;300.

Lower Riverin alue on jaettu kuuteen piirikuntaan. Harvaanasuttu Kiang West on niistä laajin. Siellä sijaitsee maan suurin kansallispuisto Kiang Westin kansallispuisto. Jarra Centralissa ovat sekä pääkaupunki Mansakonko että suurin kaupunki Soma. 

## Lähteet
Porta San Giovanni

**Porta San Giovanni** on portti Aurelianuksen muurissa Rooman kaupungissa Italiassa. Se sijaitsee kaupungin kaakkoisosassa Lateraanikirkon itäpuolella.

Porta San Giovanni, suomeksi Pyhän Johanneksen portti, rakennettiin paavi Gregorius XIII:n toimeksiannosta vuonna 1574. Sen suunnitteli Giacomo del Duca. Portti korvasi antiikin aikaisen Porta Asinarian ja sijaitsee heti sen länsipuolella. Portin nimi tulee Lateraanikirkosta, jonka virallinen nimi on San Giovanni in Laterano eli Lateraanin Pyhän Johanneksen kirkko.

Portissa oli alun perin yksi koristeellinen keskusaukko. Myöhemmin sen kummallekin puolelle on avattu kolme kaariaukkoa nykyistä Via Appia Nuovaa varten ja vielä aukot jalankulkijoille.

## Lähteet

## Aiheesta muualla
Palazzo Poli

**Palazzo Poli** on Roomassa sijaitseva palatsi, jonka eteläinen julkisivu muodostaa taustan Rooman tunnetuimmalle suihkulähteelle, Fontana di Treville.

## Historia
Vuonna 1566 Cerin herttua Lelio dell'Anguillara osti paikalla aikaisemmin sijainneen Palazzo Del Monten. Hän antoi arkkitehti Martino Longhi vanhemmalle tehtäväksi suunnitella paikalle uuden palatsin, nykyisen Palazzo Polin. Longhin kuoltua rakennustöitä jatkettiin arkkitehti Ottaviano Mascherinon johdolla.

Borromeo-suku peri Palazzo Cerin ja suoritti siellä useita uudistus- ja laajennustöitä. Lopulta vuonna 1678 palatsi myytiin. Sen osti Lucrezia Colonna, Polin herttua Giuseppe Lotario Contin puoliso. Sen vuoksi palatsi sai tuolloin nykyisen nimensä, Palazzo Conti di Poli eli lyhemmin Palazzo Poli. Contin suku suoritti monia laajennustöitä ja osti myös useita viereisiä rakennuksia, joiden paikalle muodostettiin aukio, Piazza di Trevi. Giuseppe Lotarion poika, herttua Stevano Conti saattoi nämä uudistustyöt loppuun. Samalla hän purki rakennuksen keskiosan voidakseen rakennuttaa sen paikalle suihkulähteen, Fontana di Trevin, joka valmistui vuonna 1732.

Palatsin uuden barokkityylisen eteläjulkisivun rakennutti Nicola Salvi vuonna 1731. Hänen toimeksiannostaan arkkitehti Luigi Vanvitelli suunnitteli rakennukselle monumentaalisen julkisivun, johon sisältyy korinttilaisten pilasterien muodostama kolossaalijärjestelmä.

1830-luvulla palatsissa asui prinsessa Zinaida Volkonskava, joka piti siellä kirjallista salonkia. Siellä kävivät myös Giuseppe Gioachino Belli ja Nikolai Gogol.

## Museo
Museoksi Palazzo Poli hankittiin Italian kansallisen grafiikkainstituutin (*Istituto Nazionale per la Grafica*) johtajan, Maria Cristina Misitin aloitteesta. Rakennuksessa toimii nykyisin Instituto Centrale per la Grafica. Museossa on grafiikkateoksia 1700-luvulta nykyaikaan saakka. Yleisölle tilat ovat kuitenkin avoinna vain silloin tällöin pidettävien näyttelyiden aikana.

## Lähteet
Hongistonkorpi

**Hongistonkorpi** on suo Muuramen Rannankylässä, joka muodostaa Jyväskylän puolella sijaitsevan Härkösuon kanssa 24 hehtaarin laajuisen Natura 2000 -alueen. Itse Hongistonkorven pinta-ala on noin seitsemän hehtaaria.

Luonnontilaisena säilyneen Hongistonkorven laidat ovat suotyypiltään korpea, kun taas itäosassa on umpeenkasvaneesta lammesta muodostunut nevalaikku, jonka laidoilla esiintyy myös rämettä. Suolla esiintyy lapinsirppisammalta, joka on Euroopan unionin luontodirektiivin mukaan Suomen vastuulaji. Muita huomattavia kasvilajeja ovat ainakin pikkukihokki ja punakämmekkä. Suolta on myös havaittu rauhoitettu kirjoverkkoperhonen.

Hongistonkorven läheltä kulkee opasteellinen ulkoilureitti.

## Lähteet
Kiang Westin kansallispuisto

**Kiang Westin kansallispuisto** (KWNP) on luonnonsuojelualue Gambiassa, Lower Riverin alueella Kiang Westin piirikunnassa, 145 km:n ajomatkan päässä Banjulista. Sen pinta-ala on noin 11 000 ha (110 km2). Se perustettiin kansallispuistoksi vuonna 1987. Puistossa on monia erilaisia biotoooppeja. Suurin osa kansallispuiston alueesta on kuivia lehtimetsiä ja guinea-savanneja, mutta siellä on myös laajoja mangrovealueita ja vuorovesiniittyjä. Kiang Westin kansallispuistoa rajoittaa pohjoisessa Gambiajoki, ja Jarin-, Jali- ja Nganingkoi-bolonit jakavat sen kolmeen alueeseen.

Kaikki tärkeimmät luonnonvaraiset nisäkkäät, joiden tiedetään tällä hetkellä pysyvästi asuvan Gambiassa, on tavattu Kiang Westin kansallispuistossa, mikä tekee siitä maan tärkeimmän luonnonsuojelualueen. Näihin kuuluvat valkoposkisaukko, aavikkoilves, servaali, kirjoantilooppi ja savannipuikkija. Puistossa on myös tavattu yli 300 lajia lintuja. Erittäin uhanalainen Guineanruostegueretsa elää puistossa, afrikanmanaatteja on ollut aikaisemmin mutta ne ovat saattaneet kadota.

## Lähteet
Kirjoluikeroahven

**Kirjoluikeroahven** (*Congrogadus subducens*) on keijuahveniin kuuluva kalalaji. Lajia tavataan lämpimistä vesistä indopasifiselta merialueelta. 

## Koko ja ulkonäkö
Kirjoluikeroahven voi kasvaa suurimmillaan 42–45 cm pitkäksi ja on heimonsa kookkain kala. Laji on ruumiinmuodoltaan ankeriasmaisen pitkä, hoikka ja litteähkö. Selkä- ja peräevät ovat pitkät ja yhtyneet pyrstöevään. Vatsaeviä ei ole. Kirjoluikeroahvenen väritys on hyvin vaihteleva ja kala voi myös muuttaa väritystää. Tyypillisiä värejä ovat vihreä, rueka, punaruskea ja musta. Ruumiissa on epämääräisiä valkoisia täpliä.

## Levinneisyys ja elintavat
Kirjoluikeroahventa tavataan Andamaaneilta Australiaan ja Japanin eteläosaan Riukiusaarille ulottuvalta alueelta. Laji elää matalissa vesissä mutapohjaisilla kivikkoisilla alueilla usein koralliriuttojen tai meriheinäniittyjen läheisyydessä. Kalan ravintoa ovat pienet kalat ja äyriäiset. Kirjoluikeroahven kutee rihmamaisia rykelmiä, jotka tarttuvat pintoihin.

Kirjoluikeroahventa pidetään toisinaan akvaarioissa.

## Lähteet
Hallitsija (Tarot)

**Hallitsija** on tarot-pakan ison arkanan kortti.

Rider-Waite-Smith-pakassa Hallitsija kuvataan istumassa kivisellä valtaistuimella, kädessään valtikka ja pallo, jotka kuvastavat hänen valtaansa ja hallintaansa. Hänen yllään on haarniska, mikä viittaa suojautumiseen ja valmiuteen kohdata haasteet. Valtaistuinta koristavat neljä pässin päätä. Kortin numero neljä liitetään astrologiassa Oinaaseen. 

## Lähteet
Ylipappi (Tarot)

**Ylipappi** on tarot-pakan ison arkanan kortti.

Rider-Waite-Smith-pakassa Ylipappi istuu valtaistuimellaan kahden pylvään välissä. Hänen vasemman kätensä sormista kaksi osoittaa kohti taivasta, kaksi kohti maata. Hänen jalkojensa juuressa on usein kaksi avainta ristissä. Kortin etualalla on kaksi hahmoa polvillaan.

## Lähteet
Rakastavaiset

**Rakastavaiset** on tarot-pakan ison arkanan kortti.

Rider-Waite-Smith-pakassa kortissa kuvataan alastonta miestä ja naista puutarhassa, heidän yläpuolellaan enkeli, joka siunaa paria. Kuvan vasemmalla puolella on omenapuu, jota ympäröi käärme. Oikeassa reunassa on tulessa oleva puu, joka symboloi intohimoa.

## Lähteet
Uskonto Kongon demokraattisessa tasavallassa

Tämä artikkeli käsittelee **[[Kongon demokraattinen tasavalta|Kongon demokraattisen tasavallan]] [[Uskonto|uskontoa]] ja uskonnollisia yhteisöjä**. Kongon demokraattisen tasavallan suurin uskonto on kristinusko. 93,1 prosenttia väestöstä kuuluu kristillisiin kirkkokuntiin. Suurimmat uskonnolliset vähemmistöt ovat islam ja kimbangulaisuus.

## Kristinusko

Suurin osa maan väestöstä on kristittyjä. Suurimmat kristilliset kirkkokunnat ovat roomalaiskatolisuus ja protestantismi sekä muut kristilliset kirkkokunnat. Pienempiä kristillisiä tai kristillisperäisiä ryhmiä ovat Jehovan todistajat, mormonit ja ortodoksikristityt. Kristityt elävät eri puolilla maata ja ovat laajasti edustettuina myös suurissa kaupungeissa.

## Muut uskonnot
Suurimmat vähemmistöuskonnot Kongon demokraattisessa tasavallassa ovat islam ja kimbangulaisuus. Loput väestöstä harjoittavat yleensä perinteisiä alkuperäiskansojen uskontoja. Muslimit ovat keskittyneet pääasiassa Manieman, Orientalen ja Kinshasan maakuntiin. Etnisen hengellis-poliittisen liikkeen Bundu dia Kongon (BDK) jäsenet asuvat pääosin Keski-Kongossa, vaikkakaan BDK ei ole yrittänyt saada tunnustusta uskonnolliseksi järjestöksi.

## Lähteet
Vaunut (Tarot)

**Vaunut** on tarot-pakan ison arkanan kortti.

Rider-Waite-Smith-pakassa kortissa esiintyy soturi, joka seisoo vaunuissaan. Vaunuja vetämää kaksi sfinksiä, jotka voidaan liittää aikaisempaan Rakastavaiset-korttiin.  Kuvassa on myös muita symbolisia viittauksia aiempiin kortteihin. Esimerkiksi soturin kädessä oleva sauva muistuttaa Maagikko -kortin sauvaa. Sfinksit eivät ole oikeasti kiinni vaunuissa, mikä viittaa siihen, että soturi ohjaa vaunujaan pelkällä tahdonvoimallaan. 

## Lähteet
Voima (Tarot)

**Voima** on tarot-pakan ison arkanan kortti.

Vanhemmissa tarot-pakoissa Oikeus (Justice) oli kortti numero 8 ja Voima (Strength) numero 11. Kuitenkin Rider-Waite-pakassa sekä monissa myöhemmissä pakoissa tämä järjestys on muutettu, sillä Golden Dawn -järjestö, johon Rider-Waite-pakan luoja kuului, katsoi Voiman olevan voimakkaampi sijainnissa 8. Tämä muutos ei ole merkittävä, ellei tutkita kabbalaa tai okkulttisia mysteereitä. 

Rider-Waite-Smith-pakassa kortissa kuvataan naishahmoa, joka tyynesti avaa tai sulkee leijonan suuta. Kortin numero on kahdeksan, ja hahmon pään yläpuolella näkyy kyljelleen käännetty kahdeksikko ikuisuussymbolin muodossa.  Tämä symboli esiintyy ensimmäisen kerran Maagikko -kortissa. 

## Lähteet
Oikeudenmukaisuus (Tarot)

**Oikeudenmukaisuus** on tarot-pakan ison arkanan kortti.

Vanhemmissa tarot-pakoissa Oikeus (Justice) oli kortti numero 8 ja Voima (Strength) numero 11. Kuitenkin Rider-Waite -pakassa sekä monissa myöhemmissä pakoissa tämä järjestys on muutettu, sillä Golden Dawn -järjestö, johon Rider-Waite -pakan luoja kuului, katsoi Voiman olevan voimakkaampi sijainnissa 8. Tämä muutos ei ole merkittävä, ellei tutkita kabbalaa tai okkulttisia mysteereitä. 

Rider-Waite-Smith-pakassa kortissa esiintyy valtaistuimella istuva hahmo, joka pitelee toisessa kädessään vaakaa ja toisessa miekkaa. Astrologisesti kortti liitetään Vaakaan.

## Tulkinta

### Oikeudenmukaisuus-kortti kohti henkilöä
Oikeudenmukaisuus-kortti edustaa oikeudenmukaisuutta, vastuullisuutta ja totuuden etsimistä. Se kutsuu henkilöä vastuuseen teoistaan ja muistuttaa, että reiluutta ja myötätuntoa on mukana. Jos henkilö etsii oikeudenmukaisuutta, se todennäköisesti toteutuu. Kortti voi myös ilmestyä, kun on tehtävä tärkeä valinta, jolla on pitkäaikaisia vaikutuksia. Valinnat tulisi tehdä tietoisesti, ja niiden seuraukset on hyväksyttävä. Oikeudenmukaisuus liittyy myös totuuden etsintään, ja se voi haastaa henkilön uskomuksia ja ymmärrystä siitä, mikä on oikein ja väärin.

### Oikeudenmukaisuus-kortti käänteisessä asennossa
Oikeudenmukaisuus-kortti käänteisessä asennossa viittaa siihen, että henkilö tietää tehneensä moraalisesti väärin, mutta ei ole valmis ottamaan vastuuta teoistaan, vaan saattaa syyttää muita. Tämä voi johtaa syyllisyyteen ja epäoikeudenmukaisuuden kokemuksiin. On tärkeää arvioida tilanne uudelleen ja ottaa vastuuta virheistä. Käänteinen oikeudenmukaisuus voi myös viitata liialliseen itsearviointiin ja sisäiseen kritiikkiin, mikä vaatii itsemyötätuntoa ja anteeksiantoa. Jos henkilö tekee päätöksiä, hänellä tulisi olla tarkkaavainen ennakkoluulojen ja puolueellisuuden suhteen. Oikeudellisissa asioissa voi ilmetä pelkoa epäoikeudenmukaisesta lopputuloksesta.

## Lähteet
Päivö Hankala

**Päivö Hankala** (11. tammikuuta 1930 Hämeenkyrö – 15. joulukuuta 2019 Helsinki) oli suomalainen mainosalan yritysjohtaja. Hän teki koko työuransa Taucher-mainostoimistokonsernissa, lukuun ottamatta kahta jaksoa Yhdysvalloissa 1950- ja 1960-luvulla. Hän toimi pitkään Taucher-konsernin toimitus- ja pääjohtajana ja rakensi siitä Suomen suurimman mainostoimiston.

Hämeenkyrön pappilassa perheen kuopuksena varttunut Hankala kävi koulunsa kotikunnan lisäksi Ikaalisissa ja Tampereella. Hän suoritti ekonomitutkinnon Helsingin kauppakorkeakoulussa ja aloitti Mainos-Taucherin yhteysmiehenä vuonna 1952. Muutaman vuoden kuluttua hän sai ASLA-Fulbright-stipendin jatko-opintoihin Ohion osavaltionyliopistossa Yhdysvalloissa. Hän palasi Taucherille ja oli muun muassa käynnistämässä Suomen televisiotoimintaa ja tuottamassa mainostajayritysten kustantamia tv-ohjelmia.

1960-luvun taitteessa ”Hank” Hankala sai paikan yhdysvaltalaisesta mainostoimistosta San Franciscossa ja avioitui siellä Taucherin nuoren copywriterin Sinikan kanssa. Sieltäkin hän palasi taas Taucherille.

Päivö Hankala tunnettiin mainosalan työntekijäksi harvinaisen rauhallisena ja harkitsevaisena humanistina, ”Autotalon mykkänä nerona”, kuten graafikko Kyösti Varis häntä kutsui  Taucherin toimitilojen sijainnin mukaan.

## Lähteet
Virkasyyte (täsmennyssivu)

**Virkasyyte** voi tarkoittaa seuraavia asioita:

* Suomessa **[[Virkarikos|virkarikoksesta]]** epäiltyä virkamiestä vastaan nostettu virkarikossyyte
* Virkasyyte (Yhdysvallat), syyte, joka on nostettu Yhdysvaltain presidenttiä tai muuta korkeaa virkamiestä vastaan viraltapanoa varten
Traksoprodiili

**Traksoprodiili** (kehityskoodinimi **CP-101606**) on Pfizerin kehittämä lääke, joka toimii NMDA-antagonistina, selektiivisenä NR2B-alayksikölle. Sillä on hermostoa suojaavia, kipua lievittäviä ja Parkinsonin taudin vastaisia ​​vaikutuksia eläinkokeissa. Traksoprodiilia on tutkittu ihmisillä mahdollisena hoitona aivohalvauksen jälkeisten aivovaurioiden vähentämiseksi, mutta kliinisistä kokeista saadut tulokset osoittivat vain vähäistä hyötyä. Lääkkeen havaittiin aiheuttavan EKG-poikkeavuuksia (QT-ajan pitenemistä), ja niinpä sen kliininen kehitys lopetettiin. Uudemmat eläintutkimukset ovat osoittaneet, että traksoprodiililla voi olla ketamiinin kaltaisia ​​nopeavaikutteisia masennusta parantavia ominaisuuksia, vaikka on olemassa todisteita samankaltaisista psykoaktiivisista sivuvaikutuksista ja väärinkäytöstä suuremmilla annoksilla, mikä saattaa rajoittaa traksoprodiilin kliinistä hyväksyntää tässä sovelluksessa. Traksoprodiili osoitti ketamiinin kaltaisia ​​nopeasti vaikuttavia masennusta parantavia ominaisuuksia pienessä kliinisessä tutkimuksessa, johon osallistui 30 masennuspotilasta, jotka eivät reagoineet 6 viikon paroksetiinihoitoon. Vasteprosentti oli 60 % verrattuna lumelääkkeeseen 20 prosenttiin, ja 33 % osallistujista täytti remissiokriteerit viidentenä päivänä kerta-annoksen jälkeen. Viikon kuluttua 78 %:lla hoitoon vastanneista osoitti edelleen masennuslääkevastetta, ja 15 päivän kuluttua 42 %:lla oli niin. Tutkimuksessa puolet osallistujista joutui alentamaan annosta, koska suurempia annoksia käytettäessä esiintyi paljon dissosiatiivisia sivuvaikutuksia. Kehitys pysähtyi QTc-ajan pidentymisen vuoksi. Muita NMDA-reseptorin NR2B-alayksikköselektiivisiä antagonisteja kehitetään edelleen masennukseen, kuten rislenemdatsi (CERC-301, MK-0657). Kemiallisesti traksoprodiili on substituoitu fenetyyliamiini- ja β-hydroksiamfetamiinijohdannainen.

## Katso myös
* Ifenprodiili (toinen samankaltainen NMDA-reseptorin antagonisti)

## Lähteet
Erakko (Tarot)

**Erakko** on tarot-pakan ison arkanan kortti.

Rider-Waite-Smith-pakassa kortissa nähdään parrakas mies seisomassa vuoren huipulla, kädessään lyhty, jonka sisällä loistaa kuusisakarainen tähti, sekä sauva tukena matkallaan.

## Lähteet
Arcnet

**Arcnet** (tyylitellysti **ARCNET** tai **ARCnet**, ) oli varhainen lähiverkkoihin tarkoitettu tekniikka, jonka esitteli Datapoint-yhtiö vuonna 1977. Tekniikan korvasi monin paikoin Ethernet ja Token Ring -verkot. Useimmat Arcnet-laitteet kykenivät 2,5 megabitin siirtonopeuksiin. Arcnet käytti koaksiaalikaapelia. Arcnetin kehittämisen aikoihin termiä lähiverkko (LAN) ei vielä käytetty. Tekniikan pääsuunnittelija oli John Murphy.

## Lähteet

## Aiheesta muualla
* ATA 878.1 - 1999 Local Area Network: Token Bus (PDF)
Uskonto Lesothossa

Tämä artikkeli käsittelee **[[Lesotho]]n [[Uskonto|uskontoa]] ja uskonnollisia yhteisöjä**. Lesothon suurin uskonto on kristinusko. 96,1 prosenttia väestöstä kuuluu kristillisiin kirkkokuntiin.

## Kristinusko

Suurin osa maan väestöstä on kristittyjä. Kristillisiä kirkkoja edustava Lesothon kristillinen neuvosto on arvioinut, että yli 90 prosenttia väestöstä on kristittyjä. Suurimipia kristillisiä suuntauksia ovat roomalaiskatolisuus, evankelisuus, anglikaanit ja muut kristilliset ryhmät. Muista kristillisistä suuntauksista suurimmat ovat adventistit, metodistit, reformoidut ja helluntailaiset. Kristittyjä asuu koko Lesothon alueella. Monet kristityt harjoittavat myös perinteisiä uskontoja kristinuskon rinnalla.

## Muut uskonnot
Lesothon suurimpia uskonnollisia vähemmistöjä ovat muslimit, hindut, bahai-uskolaiset sekä perinteisten alkuperäiskansojen uskontojen eudstajat. Muslimit asuvat päääasiassa Butha-Buthen alueella.

## Lähteet
Uskonto Liberiassa

Tämä artikkeli käsittelee **[[Liberia]]n [[Uskonto|uskontoa]] ja uskonnollisia yhteisöjä**. Liberian suurin uskonto on kristinusko. 84,9 prosenttia väestöstä kuuluu kristillisiin kirkkokuntiin. Liberian suurin vähemmistöuskonto on islam.

## Kristinusko

Suurin osa maan väestöstä on kristittyjä. Arvioiden mukaan noin puolet kristityistä harjoittavat yksinomaan kristinusko ja puolet kristinuskoa, johon on yhdistetty osia alkuperäiskansojen perinteisistä uskonnoista.

Liberiassa toimivia kristillisiä suuntauksia ovat muun muassa luterilaisuus, baptismi, episkopaalisuus, presbyteerisyys, roomalaiskatolisuus, mormonit, adventistit, metodistiset sekä afrikkalais-metodistiset kirkkokunnat kuten AME ja AME Zion. Osa maassa toimivista helluntailiikkeistä on yhteydessä kansainvälisiin helluntaikirkkoihin ja osa on itsenäisiä. Kristittyjä asuu koko maan alueella.

## Islam
Islam on Liberian suurin vähemmistöuskonto, jota harjoittaa noin 12–20 prosenttia väestöstä. Muslimit kuuluvat pääasiassa mandingo- tai vai-kansoihin. Mandingot asuvat koko maan alueella, kun taas vailaiset asuvat pääosin maan länsiosassa.

## Muut uskonnot
Pieni osa Liberian väestöstä on bahai-uskolaisia, hinduja, sikhejä tai buddhalaisia. Liberian alkuperäisväestöt osallistuvat koko maassa Poro- ja Sande-salaseurojen uskonnollisiin rituaaleihin.

## Lähteet
Uskonto Madagaskarilla

Tämä artikkeli käsittelee **[[Madagaskar]]in [[Uskonto|uskontoa]] ja uskonnollisia yhteisöjä**. Madagaskarin suurin uskonto on kristinusko. 74,4 prosenttia väestöstä kuuluu kristillisiin kirkkokuntiin. Suurimpia uskonnollisia vähemmistöjä ovat animismi ja islam.

## Kristinusko

Suurin osa maan väestöstä on kristittyjä. Vaikka tarkkoja virallisia lukuja ei ole ollut saatavilla, yli puolet väestöstä on kristittyjä. Maan neljä tärkeintä kristillistä suuntausta ovat roomalaiskatolisuus, reformoitu protestanttisuus, luterilaisuus ja anglikaanisuus.

## Islam
Madagaskarilla on pieni muslimiväestö. Enemmistö maan muslimeista on syntyperäisiä ja etnisiä intialaisia ja pakistanilaisia, jotka ovat muuttaneet maahan 1900-luvun aikana.

## Muut uskonnot
Merkittävä vähemmistö Madagaskarilla noudattaa perinteisiä alkuperäisuskontoja. Etnisen intialaisväestön joukossa on pieni määrä hinduja. Maassa on hyvin pieni juutalaisväestö.

## Lähteet
Leif Hummelstedt

**Leif Erik Ingmar Hummelstedt** (13. heinäkuuta 1927 Maksamaa – 16. tammikuuta 1989) oli suomalainen kemiantekniikan tohtori ja Åbo Akademin professori. 

Hummelstedt tuli ylioppilaaksi 1946 ja valmistui diplomi-insinööriksi 1951. Hän työskenteli Kymiyhtiön keskuslaboratoriossa Kuusankoskella ja sai sitten ASLA-Fulbright-stipendin jatko-opintoihin Massachusetts Institute of Technologyyn Yhdysvaltoihin, jossa hän väitteli tohtoriksi 1959 aiheenaan *Photometric Studies of Nonaqueous Acid-Base Reactions*. Hän työskenteli sitten lyhyesti DuPont-yhtiön palveluksessa New Jerseyn osavaltiossa, kunnes sai kemiantekniikan apulaisprofessorin ja sitten professorin viran Åbo Akademista Suomesta. Hän jatkoi työtään Turussa kuolemaansa 1989 asti.

## Lähteet
Hunnebostrand

**Hunnebostrand** on taajama Sotenäsin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 1&nbsp;988 asukasta vuoden 2023 lopussa.

## Lähteet

## Aiheesta muualla
Uskonto Malawissa

Tämä artikkeli käsittelee **[[Malawi]]n [[Uskonto|uskontoa]] ja uskonnollisia yhteisöjä**. Malawin suurin uskonto on kristinusko. 77,3 prosenttia väestöstä kuuluu kristillisiin kirkkokuntiin. Suurimpia uskonnollisia vähemmistöjä ovat animismi ja islam.

## Kristinusko

Suurin osa maan väestöstä on kristittyjä. Suurimmat kristilliset suuntaukset ovat roomalaiskatolisuus ja presbyteerisyys. Pienempiä kristillisiä suuntauksia ovat anglikaanit, baptistit, evankeliset ja adventistit.

## Islam
Malawin suurin vähemmistöuskonto on islam. Muslimivähemmistö on huomattava, noin 13 prosenttia väestöstä. Valtaosa muslimeista on sunnalaisia.

## Muut uskonnot
Muihin Malawin uskonnolisiin vähemmistöihin lukeutuvat hindut ja bahai-uskolaiset. Lisäksi maassa on pieniä määriä rastafareja ja juutalaisia.

## Lähteet
Iiro Meriläinen

**Iiro Meriläinen** (s. 19. joulukuuta 1980 Lieksa) on suomalainen kirjailija, hevari ja englanninopettaja. 

## Teokset

Meriläisen esikoisteos  *Pedon merkit* ilmestyi vuonna 2023. Kirja sijoittuu Pohjois-Karjalan maisemiin, ja se aloittaa ns. hevitrio-saagan. Kirjassa seurataan ylikomisario Ilkka Rajakorven sekä hevitrion Shemeikan, Musan ja Jyviksen edesottamuksia heidän tutkiessa brutaalia sarjamurhaajaa.

Meriläisen toinen teos *Paha kolminaisuus (2023)* on suora jatko-osa *Pedon merkeille.* Ratkaistuna pidetty sarjamurhajuttu saa uusia käänteitä, kun Joensuusta löytyy todisteita uusista uhrimenoista. 

*Yön demoni* (*2025*) on *Peto*-duologian kolmas osa. Tällä kertaa hevarit onnistuvat sotkemaan itsensä koko Suomea ravistelevaan konfliktiin.

Meriläisen kirjoitustyyliä kuvaillaan Savo-Karelia Noiriksi. Tyylissä yhdistyy kauhun ja jännityksen lisäksi huumori. Savo-Karelia Noiriin kuuluukin maantieteellisen sijainnin lisäksi väkevästi genrerajojen sekoittaminen. 

## Lähteet
Antananarivon yliopisto

**Antananarivon yliopisto** (; ) on julkinen yliopisto, joka toimii Madagaskarin pääkaupungissa Antananarivossa.

Yliopisto on saanut alkunsa vuonna 1955 nimellä *Institut des Hautes Etudes*. Tämän pohjana olivat aiemmin perustetut lääketieteen (1896) ja lakitieteen (1941) koulutusta tarjonneet oppilaitokset. Vuonna 1960 nimeksi tuli **Madagaskarin yliopisto** (Université de Madagascar). Nykyinen itsenäisen yliopiston asema on vuodelta 1988.

Yliopiston akateeminen lukuvuosi ajoittuu maalis-joulukuulle. Opetuskielinä ovat ranska ja malagassi.

Yliopistovertailuista esimerkiksi EduRank luokitteli Antananarivon yliopiston sen henkilökunnan tieteellisten julkaisujen perusteella Madagaskarin korkeatasoisimmaksi yliopistoksi.

## Tunnettuja alumneja

* Hery Rajaonarimampianina
* Christian Ntsay
* Omer Beriziky
* Roger Kolo, aiempi Madagaskarin pääministeri (4/2014-1/2015)

## Lähteet

## Aiheesta muualla
Sergio Augusto Sánchez

**Sergio Augusto Sánchez** (s. 1984 Bucaramanga, Kolumbia) on Suomessa asuva kolumbialainen luennoitsija ja kirjailija, joka on kirjoittanut novellikokoelmia, elokuvakäsikirjoituksia, sekä lastenkirjallisuutta.
 
Sánchez opiskeli viestintää Universidad Autónoma de Bucaramangassa ja luovaa kirjoittamista Universidad Nacional de Colombiassa. Hän muutti Suomeen 2022.

Suomentaja Einari Aaltonen tituloi Sánchezin ”uuden sukupolven kertojamestariksi” romaanimaisen novellikokoelman *Sade piiskaa asfalttia* perusteella. Kirjallisuuskriitikko Vesa Rantama vertaa kokoelmaa chileläisen Roberto Bolañon ja erityisesti meksikolaisen Yuri Herreran teoksiin: ”Kirjailijoita yhdistää tietty raamatullinen apokalyptisyys, joka kohtaa näköalattoman moderniuden.”

Sánchezin toinen novellikokoelma *Oman tiensä eläimet* kuvaa kaupunkilaisten elämää realismin ja fantasian keinoin. Kriitikko Virpi Alanen (*[[Parnasso]]*) arvioi, että kokoelma on yhä lupauksen asteella, vaikka se paikoin kekseliästä novellitiikkaa onkin. Kokoelman helmeksi hän nostaa vieraantumiskuvauksen "Vieras".

Sánchezin lastenkirja *Pikku avokadon tarina* valittiin vuonna 2024 Helmet-kirjastojen kirjalahjaksi kaikille pääkaupunkiseudun ekaluokkalaisille.

Sánchez tuottaa myös elokuvia ja kirjoja käsittelevää *Pelis y Libros* -podcastia.
## Suomennetut teokset
* *Sade piiskaa asfalttia* (Lluvia sobre el asfalto), suom. Einari Aaltonen, Aviador Oy 2021 
* *Pikku avokadon tarina* (La historia verde), suom.  Sofia Perhomaa, Aviador 2022 
* *Oman tiensä eläimet* (Animales de otros caminos), novelleja, suom. Emmi Ketonen Aviador 2024 

## Lähteet

## Aiheesta muualla
* Sergio Augusto Sánchez, profeta en Finlandia
* Entrevista a Sergio Augusto Sánchez ('Lluvia sobre el asfalto') por José Darío Lozada
Kriminalomsorgens Yrkesforbund

**Kriminalomsorgens Yrkesforbund** (lyh. **KY**) on norjalainen vankeinhoidossa työskentelevien ammattiliitto. Sillä oli noin 1&nbsp;700 jäsentä vuonna 2024.
## Lähteet

## Aiheesta muualla
* Liiton verkkosivut
Väjern

**Väjern** on asuinalue Sotenäsin kunnassa Länsi-Götanmaan läänissä Bohuslänin historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi kiinni Kungshamniin.

## Lähteet

## Aiheesta muualla
Smögen

**Smögen** on saari ja entinen taajama Sotenäsin kunnassa Länsi-Götanmaan läänissä Bohuslänin historiallisessa maakunnassa Ruotsissa. Se on suosittu matkailukohde.

## Lähteet

## Aiheesta muualla
Robert Garcia (kalifornialainen poliitikko)

**Robert Garcia** (s. 2. joulukuuta 1977 Lima, Peru) on yhdysvaltalainen demokraattisen puolueen poliitikko.

Garcia syntyi konservatiiviseen katoliseen perheeseen, joka muutti Yhdysvaltoihin pojan ollessa 5-vuotias. Perhe jäi maahan viisumin umpeutumisen jälkeen ja oleskeli siellä sitten luvattomasti. Ronald Reaganin allekirjoittaman armahduslain turvin Garcia sai kansalaisuuden ja rekisteröityi republikaanien äänestäjäksi. Garcia sai California State University, Long Beachista humanististen tieteiden kandidaatin arvon vuonna 2002 ja Etelä-Kalifornian yliopistosta humanististen tieteiden maisterin arvon vuonna 2005. Hän väitteli California State University, Long Beachista kasvatustieteiden tohtoriksi vuonna 2010.

Garcia oli George W. Bushin vuoden 2000 presidentinvaalikampanjan nuorisokoordinaattori ja perusti vuonna 2005 Long Beachin republikaanien nuorisojärjestön. Hän siirtyi demokraatteihin vuonna 2007. Garcia istui Long Beachin kaupunginvaltuustossa vuosina 2009–2014 ja toimi kaupungin varapormestarina 2012–2014 sekä pormestarina 2014–2022. Vuoden 2022 välivaaleissa hänet valittiin Yhdysvaltain edustajainhuoneeseen. Vuonna 2024 *[[Politico (Yhdysvallat)|Politico]]* sijoitti hänet häpeilemättömimmin mediahuomiota tavoittelevien kongressiedustajien listalle. Garcia kuului kansalliseen neuvonantajaryhmään, joka tuki Joe Bidenin keskeytynyttä presidentinvaalikampanjaa vuonna 2024. Garcia on avoimesti homoseksuaali.

Garcia on kritisoinut Elon Muskia eturistiriidoista ja demokratian vastaisesta toiminnasta Department of Government Efficiencyssa. Helmikuussa 2025 hän sai liittovaltion syyttäjältä varoitukseksi tarkoitetun kirjeen kommentista, jossa hän puhui demokratian aseellisen puolustuksen puolesta. Republikaaniedustaja Nancy Mace vaati edustajainhuoneelta seuraamuksia Garcialle.

## Lähteet
Robert Garcia

**Robert Garcia** on seuraavien henkilöiden nimi:

* Robert Garcia (1933–2017), yhdysvaltlaainen (newyorkilainen) demokraattipoliitikko
* Robert Garcia (s. 1977), yhdysvaltalainen (kalifornialainen) demokraattipoliitikko
* Robert Garcia (s. 1975), yhdysvaltalainen nyrkkeilijä
* Robert Garcia (s. 1996), yhdysvaltalainen baseballpelaaja.
Sknylivin lentonäytösonnettomuus

**Sknylivin lentonäytösonnettomuus** tapahtui 27. heinäkuuta 2002 Ukrainan Lvivissä Sknylivin lentokentällä eli nykyisellä Lvivin kansainvälisellä lentoasemalla. Ukrainan ilmavoimien venäläisvalmisteinen Suhoi Su-27 -hävittäjälentokone syöksyi yleisön joukkoon maailman pahimmassa lentonäytösonnettomuudessa, jossa kuoli 77 ihmistä ja 543 loukkaantui.

Näytöslennollaan moottoritehoja menettänyt hävittäjä ajautui 
liian matalalle. Sen toinen siipi osui puuhun ja sitten maahan kentän laidalla. Kone tempaisi mukaansa piikkilanka-aidan, joka kaatoi ja haavoitti näytösyleisöä. Sen jälkeen hävittäjä törmäsi kentälle pysäköityihin lentokoneisiin, kieri ihmisjoukkoon ja räjähti tulipalloksi.

Koneen molemmat lentäjät, Volodymyr Toponar ja Juri Jehorov, selviytyivät lähes vammoitta heittoistuinten avulla. Toponar tuomittiin vuonna 2005 sotaoikeudessa 14 vuoden ja Jehorov 8 vuoden vankeustuomioihin. Molemmat tuomittiin myös suuriin vahingonkorvauksiin. Jehorov vapautettiin kärsittyään tuomiosta kolmisen vuotta. 

Lentonäytöksen järjestäjien todettiin tehneen viime hetken muutoksia lentoesitysten tilankäyttöön ja sijaintiin yleisöalueisiin nähden ja osin laiminlyöneen kertoa niistä esiintyjille. He olivat myös evänneet onnettomuuskoneen miehistön pyynnön ylimääräiseen harjoituslentoon muutosten takia. Lentotoiminnan johtaja sai kuusi ja apulaisjohtaja viisi vuotta vankeutta. Turvallisuuspäällikkö tuomittiin neljän vuoden ehdolliseen vankeuteen. Virallista tutkintaraporttia ei koskaan julkaistu. Uhrien omaiset saivat pääosin muutamien tuhansien eurojen korvauksia sattumanvaraisiksi arvostelluin perustein.

## Lähteet

## Aiheesta muualla
*Videokuvaa maahansyöksystä, Aviation Club, YouTube, video 2 min 45 s.
Aller (joki)

**Aller** on Weserin sivujoki, joka virtaa läntisessä Saksassa muun muassa Wolfsburgin ja Cellen läpi. Se yhtyy Weseriin Bremenin eteläpuolella. Aller on noin 260 kilometrin mittainen ja suurin Weserin sivujoista.
## Lähteet

## Aiheesta muualla
Badreddine Bushara

**Badreddine Bushara** (s. 4. tammikuuta 2004 ) on suomalais-sudanilainen jalkapalloilija, joka edustaa  Ykkösessä pelaavaa Kokkolan Pallo-Veikkoja. Pelipaikaltaan Bushara on hyökkääjä.

## Seuraura

Bushara pelasi ensimmäisen ammattiottelunsa Ilveksen reservijoukkueessa Ilves 2:ssa Kakkosessa kaudella 2020. Bushara teki debyyttinsä Ilveksen edustusjoukkueessa Liigacupin ottelussa FC Hakaa vastaan 12.2.2022. Bushara pelasi ensimmäisen Veikkausliiga ottelunsa kaksi kuukautta myöhemmin uusintaottelussa Valkeakoskelaisseuraa vastaan. Bushara allekirjoitti kahden vuoden jatkosopimuksen Ilveksen kanssa 2022 kauden loppupuolella.

Bushara siirtyi 18.7.2023 lainalle Järvenpään Palloseuraan loppukaudeksi 2023 ja pelasi siellä kolme ottelua. Hän oli testillä vuoden 2024 alussa Mikkelin Palloilijoissa 3.2 pelatussa Ykkösliigacupin pelissä PK-35 vastaan, sekä 9.2 JK Tallinna Kalevissa Turun Palloseuraa vastaan pelatussa pelissä.

Bushara liittyi Kokkolan Pallo-Veikkoihin kaudeksi 2024.

## Maajoukkueura
Bushara on edustanut Suomen maajoukkuetta neljässä eri ikäluokassa. Bushara edusti Suomea ensimmäisen kerran  toukokuussa Suomen U15 joukkueessa pelaten kolme ottelua ja tehden yhden maalin. Burhara on valittu useamman kerran oman ikäluokkansa maajoukkue leireille ja viimeisimpänä Minihuuhkaajiin 2022 EM-kisojen karsintoihin.

## Saavutukset
### Seurat
**Ilves**
* A-Poikien SM (1): 2020
* Suomen Cup (1): 2023

## Lähteet

## Aiheesta muualla
* Badreddine Bushara Palloliiton sivuilla
* Badreddine Bushara Transfermarkt-sivustolla
Gambiajoen kansallispuisto

**Gambiajoen kansallispuisto** on luonnonsuojelualue Gambiassa, Central Riverin alueella. Se koostuu viidestä saaresta Gambiajoessa. Puisto perustettiin vuonna 1978. 

Kansallispuisto on yksi virtahepojen viimeisistä turvapaikoista. Kolmella suurimmalla saarella elää noin 50 simpanssia. Muita apinalajeja ovat sfinksipaviaani, vihermarakatit ja guineanruostegueretsa. Yleisimmin tavattu nisäkäs on pahkasika.

Kaikki saaret ovat melko tasaisia. Niillä kasvaa pääasiassa galleriametsää, jonka joukossa on paikoin avoimempia savannialueita, ruovikkoa ja mangrovesuota. Kansallispuistoon kuuluville saarille ei päästetä vierailijoita, mutta eläimiä voi tarkkailla joella liikkuvista veneistä käsin.

## Lähteet
Goblin mode

**Goblin mode** (suom. peikkomoodi) on vuonna 2022 yleistynyt sosiaalisen median ilmiö ja slangisana, joka kuvaa käyttäytymistä, jossa henkilö tietoisesti hylkää sosiaaliset normit ja odotukset erityisesti liittyen ulkonäköön, siisteyteen ja tuotteliaisuuteen. Termi valittiin vuoden 2022 Oxfordin vuoden sanaksi.

## Merkitys ja käyttö
Termi viittaa käytökseen, joka on tarkoituksellisen epäsosiaalista, laiskaa ja epäsiistiä. Tyypillisiä piirteitä ovat esimerkiksi erakoituminen, vähäinen kiinnostus ulkonäköön ja itsensä kehittämiseen, sosiaalisen median loputon selaaminen sekä välinpitämättömyys muiden odotuksia kohtaan.

Ilmiö nousi erityiseen suosioon koronapandemian jälkeen, kun monet kokivat vaikeaksi palata normaaliin sosiaaliseen elämään ja arkirutiineihin. Se nähdään usein vastareaktiona sosiaalisen median luomille epärealistisille elämäntapa- ja ulkonäköihanteille sekä jatkuvalle itsensä kehittämisen paineelle.

## Katso myös
* Kalsarikänni – samankaltainen suomalainen käsite
* Hikikomori – japanilainen äärimmäisen eristäytymisen ilmiö

## Lähteet
Tuomioselailu

**Tuomioselailu** eli **doomscrolling** on käyttäytymismalli, jossa henkilö selaa pakonomaisesti negatiivisia uutisia ja sosiaalisen median sisältöjä, erityisesti älypuhelimella. Termi nousi laajaan käyttöön koronapandemian aikana.

## Ilmiö
Tuomioselailulle on tyypillistä pakonomainen tarve pysyä ajan tasalla huonoista uutisista, vaikka jatkuva negatiivisen sisällön kuluttaminen heikentää mielenterveyttä ja lisää ahdistuneisuutta. Asiantuntijoiden mukaan käyttäytyminen voi johtaa negatiivisuuden kierteeseen, jossa ahdistus saa etsimään lisää tietoa, mikä puolestaan lisää ahdistusta entisestään.

WHO suositteli kriisiuutisten seuraamisen rajoittamista koronapandemian aikana, jos ne aiheuttivat ahdistusta. Tuomioselailua voi rajoittaa lukemalla uutisia vain 1-2 kertaa päivässä tiettyinä aikoina sekä aikarajan asettamista uutisten selaamiselle.

Ilmiöön liittyy läheisesti myös uutisvälttely, jossa henkilö tietoisesti välttää uutisia suojellakseen mielenterveyttään. Uutisvälttely on yleistynyt erityisesti 18–34-vuotiaiden keskuudessa.

## Katso myös
* Disinformaatio

## Lähteet
Tino Alaspää

**Tino Alaspää** (s. 1. maaliskuuta 2003) on suomalainen pesäpalloilija. Alaspää edustaa Superpesiksessä pelaavaa Kempeleen Kiriä. Hänen sopimuksensa joukkueen kanssa ulottuu kauden 2026 loppuun saakka. Hän on edustanut Superpesiksessä myös Seinäjoen JymyJusseja. Alaspään kasvattajaseura on Oulun Lippo. Hän pelaa ulkokentällä polttolinjassa ja sisäpelissä etenijänä tai vaihtajana. Alaspää on pelannut 26 Superpesiksen runkosarjan ottelua. Näissä otteluissa hän on lyönyt yhden kunnarin, tuonut 16 juoksua ja kerännyt 67 kärkilyöntipistettä. Alaspää on pelannut yhden Superpesiksen alempien pudotuspelien ottelun. Tässä ottelussa hän toi kaksi juoksua ja keräsi viisi kärkilyöntipistettä. Uran tilastot päivitetty kauden 2024 jälkeen.

## Lähteet
Alnur Musajev

**Alnur Alžapparuly Musajev** (kazakiksi Әлнұр Әлжаппарұлы Мұсаев; s. 4. tammikuuta 1954 Lugovoi) on kazakstanilainen entinen tiedustelupäällikkö.

Musajev aloitti tiedustelu-uransa vuonna 1979 ja palveli vastavakoojana Irakissa vuosina 1980–1986. Hän valmistui KGB:n oppilaitoksesta Minskissä vuonna 1980 ja opiskeli myöhemmin Satbajevin yliopistossa. Musajev oli johtoasemassa Neuvostoliiton sisäministeriön 8. päädirektoraatissa Moskovassa vuosina 1986–1989. Hän sai palveluksistaan kaksi mitalia ja Punatähden ritarikunnan merkin. Musajev oli Kazakstanin kansallisen turvallisuuskomitean puheenjohtaja vuosina 1997–1998 ja 1999–2001. Hän pakeni Itävaltaan vuonna 2007 päädyttyään välirikkoon Kazakstanin presidentti Nursultan Nazarbajevin kanssa. Hänet tuomittiin Kazakstanissa poissaolevana useista rikoksista. Musajev kuuluu Kazakstanin terroristien ja terrorismin rahoittajien luetteloon.

Vuonna 2015 Musajevia ja entistä turvallisuusneuvonantaja Vadim Košljakia syytettiin Itävallassa kahden Nurbankin pankinjohtajan murhista, jotka oli tehty Kazakstanissa alkuvuodesta 2007. Päätekijäksi epäilty Kazakstanin eliittiin kuulunut Rahat Alijev löydettiin kuolleena sellistään Wienissä 24. helmikuuta 2015, joten syytteisiin vastasivat vain Musajev ja Košljak. Todistusaineiston perusteella uhrit huumattiin, kidutettiin ja kuristettiin kuoliaiksi ennen hautaamistaan lähellä Almatya. Musajev todettiin syyttömäksi kaikkiin syytteisiin, mutta Košljak sai kahden vuoden vankeustuomion vapaudenriistosta.

Helmikuussa 2025 Musajev väitti, että KGB oli rekrytoinut Donald Trumpin vuonna 1987. Väitteen mukaan Trump oli palvellut koodinimellä Krasnov. Musajev jatkoi väittämällä, että tiedot asiasta eivät olisi jääneet FSB:n haltuun vaan siirtyneet Vladimir Putinin sisäpiiriin kuuluvan henkilön yksityiseen hallintaan.

## Lähteet
Chip Roy

**Charles “Chip” Roy** (s. 7. elokuuta 1972 Bethesda, Maryland) on yhdysvaltalainen republikaanisen puolueen poliitikko.

Roy valmistui vuonna 1994 luonnontieteiden kandidaatiksi ja vuonna 1995 luonnontieteiden maisteriksi Virginian yliopistosta. Hän väitteli oikeustieteen tohtoriksi Texasin yliopistosta, Austinista. Roy kuului senaattori John Cornynin henkilökuntaan (2002–2006), kuvernööri Rick Perryn henkilökuntaan ja senaattori Ted Cruzin henkilökuntaan (2012–2014). Vuosina 2014–2016 hän oli Texasin ensimmäinen apulaisoikeuskansleri. Roy tuli valituksi Yhdysvaltain edustajainhuoneeseen Texasista vuonna 2018.

Roy kuului helmikuussa 2025 kongressiedustajien ryhmään, joka vaati Yhdysvaltain eroamista YK:sta. Hän kutsui YK:ta “korruptoituneeksi globalistiseksi organisaatioksi”.

## Lähteet
Jalkapalloilun kansainvälinen historia- ja tilastointiyhdistys

**Jalkapalloilun kansainvälinen historia- ja tilastointiyhditys** (; lyh. **IFFHS**) on vuonna 1984 perustettu organisaatio, jonka päätavoite on jalkapallotoiminnan tilastointi. Se kerää tietoa esimerkiksi Fifan ja maanosaliittojen järjestämistä turnauksista sekä kansainvälisistä ja kansallisista sarjoista, joukkueista, pelaajista ja erotuomareista.

## Lähteet
Päähenkilösyndrooma

**Päähenkilösyndrooma** tai **päähenkilöenergia** on ilmiö, jossa henkilö näkee elämänsä tarinana tai elokuvana, jossa hän itse on keskushenkilö. Termi syntyi sosiaalisessa mediassa, eikä kyseessä ole virallinen psykiatrinen diagnoosi.

## Kuvaus
Päähenkilösyndrooman omaava henkilö kokee olevansa oman elämänsä tarinan protagonisti ja muut ihmiset sivuhenkilöitä. Tämä voi ilmetä huomionhakuisena käytöksenä ja taipumuksena nähdä arkipäiväisetkin tilanteet dramaattisina tapahtumina oman elämäntarinan kannalta. Henkilö saattaa myös vähätellä muiden ihmisten kokemuksia ja tunteita tai tulkita heidän toimintansa vain suhteessa omaan "tarinaansa".

Ilmiö liittyy läheisesti sosiaalisen median käyttöön ja sen luomaan jatkuvaan esillä olemisen paineeseen. Vaikka päähenkilösyndroomalla on joitain yhteisiä piirteitä narsistisen persoonallisuushäiriön kanssa, kuten korostunut itsekeskeisyys ja empatian puute, ne ovat erillisiä ilmiöitä.

## Katso myös
* Solipsismi – filosofinen näkemys, jonka mukaan vain oma mieli on varmuudella olemassa
* Huijarisyndrooma

## Lähteet
Juri Švets

**Juri Borysovytš Švets** (, ; s. 1953 Harkova, Ukrainan sosialistinen neuvostotasavalta) on neuvostoliittolaissyntyinen, Yhdysvaltain kansalaisuuden saanut entinen tiedustelu-upseeri.

Švets asui vain kolmen ensimmäisen elinkuukautensa ajan Harkovassa. Hän varttui Zaporižžjassa ja H’ersonissa. Švets työskenteli tiedustelutehtävissä Washington DC:ssa, jossa hän hoiti näennäistä Tassin kirjeenvaihtajan työtä 1980-luvulla. Hän vetäytyi KGB:n palveluksesta majurin arvolla vuonna 1990. Švets päätti jäädä asumaan pysyvästi Yhdysvaltoihin vuonna 1993. Hän julkaisi kokemuksistaan kirjan *Washington Station: My Life as a KGB Spy in America* (Simon & Schuster, 1994). Švets laati Aleksandr Litvinenkon kanssa raskauttavan tutkimusraportin Vladimir Putinin lähipiiriin kuuluvasta Viktor Ivanovista ennen Litvinenkon murhaa (2006).

Švetsiä käytettiin tiedonlähteenä Craig Ungerin kirjassa *American Kompromat*. Hänen mukaansa KGB piti Donald Trumpia 1980-luvulla houkuttelevana rekrytoinnin kohdehenkilönä, koska hänen tulkittiin olevan älyllisesti heikko ja korostuneen turhamainen. Švets on väittänyt Trumpin saaneen ajatuksen yhteiskunnallisesta aktivoitumisesta KGB:ltä.

## Lähteet
Telelääketiede

**Telelääketiede** hyödyntää informaatioteknologiaa parantaakseen terveydenhuollon palveluiden tavoitettavuutta ja laatua. Se myös tehostaa käytössä olevien resurssien käyttöä. Radiologian erikoisala on ollut telelääketieteen edelläkävijä. Telelääketiede kehittyy nopeasti. Televiestinnän ja tietotekniikan edistysaskeleet vaikuttavat telelääketieteen kehitykseen. Tämä vaatii kuitenkin henkilöstön koulutusta sekä järjestelmien kehittämistä. Telelääketieteen kehitys helpottaa konsultointia, kun tutkimustulokset tulevat erikoisosaajien luo eikä päinvastoin.  

Telelääketiede käynnistyi Yhdysvalloissa 1960-luvun alussa kun NASA aloitti ensimmäiset avaruuslennot. NASA välitt tietoa maahan avaruussukkuloiden ja avaruuspukujen sisällä olevista fysiologisista olosuhteista. NASA rahoitti 1960- ja 1970-luvuilla telelääketieteen kehittämiseen tähdänneitä hankkeita. Tiedonvälitykseen soveltuvien satelliittien keittyminen edisti telelääketieteen kehitystä. NASA ja SCI Systems aloittivat vuonna 1974 telediagnooseihin tarkoitetun televisiojärjestelmän kehittämisen. Hankkeessa välitettiin kuvaa hoitotilanteista ja kuvan perusteella lääkärit yrittivät selvittää oikean diagnoosin. Kanadassa toimiva Memorial University of Newfoundland hyödynsi satelliittiyhteyttä  koulutus- ja hoito-operaatioihin pitkien välimatkojen takaa. Vuonna 1984 Australiassa alettiin kehittämään terveydenhuoltopalveluita viiden syrjäisen kaupungin asukkaille Carpentarianlahden eteläpuolella. Siellä kaupungit varustettiin puhelimin, faxein ja pysäytyskuvaruututelevisioin. Hanke paransi terveydenhoitopalveluja ja vähensi kustannuksia, kun erikoisosaajia ei tarvinnut lennättää paikalle ja potilaita ei tarvinnut siirtää muualle hoitoon. 

Suomessa esimerkiksi Lapissa on rakennettu yhteydet alueen terveyskeskusten ja Lapin keskussairaalan välille. Tämän tarkoituksena on ollut taata tasa-arvoiset palvelut kaikille alueen asukkaille asuinpaikasta riippumatta. Lapissa on telelääketiedettä on hyödynnetty esimerkiksi ihotautien potilaiden hoidossa. Muita sovelluksia ovat olleet esimerkiksi videoneuvottelu-, ensihoito- ja sähköinen lähete-palautejärjestelmä. 

Telelääketieteen seuraajaksi on tullut mHealth eli mobiili terveysteknologia. Maailman terveysjärjestö (WHO) käyttää tieto- ja viestintäteknologioiden käytöstä terveydenhuollossa käsitettä eHealth. 

## Suomen telelääketieteen ja e-Health seura
Suomessa toimii Suomen Telelääketieteen ja e-Health seura (STeHS), joka vaikuttaa ja ohjaa telemedisiinan ja e-Healthiin. Se tekee kansallista ja kansainvälistä alan yhteistyötä. Se järjestää myös alan koulutusta. STeHS on perustettu vuonna 1995. Järjestön hallitus hyväksyy hakemuksesta uudet jäsenet. 

## Lähteet
Luena

**Luena** (tai Lwena, aiemmin *Luso*) on maakuntakeskuksena toimiva kaupunki Angolan itäosan Moxicon maakunnan Moxicon kunnassa. 

Vuonna 2022 alussa vallinneen tilanteen mukaan Moxicon kunnan pinta-ala on 38&nbsp;099 neliökilometriä. Kunnassa asui noin 440&nbsp;850 ihmistä. Paikallishallinnossa Moxicon kunta jakautui edelleen neljään paikallishallinnolliseen osaan (comunas): Lucusse, Cachipoque, Luena ja Muangai. Moxicon rajoittuu pohjoisessa Camanonguen kuntaan, sekä Lunda Sulin maakunnan Cacolon ja Dalan kuntiin. Idässä  naapurina ovat Léuan ja Alto Zambezen sekä etelässä Bundasin ja Luchazesin kunnat. Lännessä kuntaa rajaavat Camacupan ja Cuemban kunnat (Bién maakunnasta). 

Vuoden 2024 lopulla Angolan aluehallintouudistus merkitsi suurta muutosta Moxicon maakunnalle, kun maakunta jaettiin kahtia. Myös aluehallinnon paikallistasoa uudistettiin voimakkaasti. Kuntajako muuttui, kun aiempia kunnanosia kohotettiin uusiksi itsenäisiksi kunniksi. Tässä yhteydessä Moxicon kunnan pinta-ala- ja väkilukutiedoissa sekä naapurustossa on mahdollisesti tapahtunut muutoksia edellä esitettyyn.

Kaupungin liikenneyhteyksistä keskeisiä ovat maantieyhteyksien ohella maan tärkeimmän rautatien eli Benguelan rautatien pääasemiin lukeutuva Luenan rautatieasema ja uusittu (2012–2014) maakunnallinen Luenan lentoasema (Aeroporto de Luena; IATA: LUO; ICAO: FNUE). Angolassa maanlaajuista rautatieverkkoa ollaan voimakkaasti täydentämässä, ja esimerkiksi Luenasta pohjoiseen, Lunda Sulin maakunnan Saurimoon rakennetaan 260 kilometrin ratayhteys. 

Kaupungin oppilaitoksiin lukeutuu korkeakoulu Instituto Superior Politécnico do Moxico (ISP-Moxico).


Tiedosto:Igreja Sacalumbo Nossa Senhora das Vitórias do Luena Frontal 09-Novembro-2011 1600x1200 05-27pm 374KB.jpg|Kirkko Luenassa.
LUENA.jpg|Lueman lentoaseman lennonjohtotorni.
Imag escola ensino medio luena moxico.jpg| Oppilaitos Luenassa.


## Lähteet

## Aiheesta muualla